b'\n_START_ARTICLE_\nCrawley Town FC\n_START_SECTION_\nHistoria\n_START_PARAGRAPH_\nCrawley Town perustettiin 1896 ja seura siirtyi heti perustamisen j\xc3\xa4lkeen pelaamaan West Sussex Leagueen. Viisi vuotta my\xc3\xb6hemmin seura liittyi Mid-Sussex Leagueen, jonka voitti toisena vuotenaan. 1951 seura siirtyi Sussex County Football Leagueen (yhdeks\xc3\xa4nneksi korkein sarjataso) ja 1956 Metropolitan Leagueen. Crawley Townista tuli kokonaan ammattilaisseura 1962 ja se siirtyi pelaamaan Southern Leagueen, jossa pelasi vuoteen 2004 asti. Crawley Town p\xc3\xa4\xc3\xa4si FA Cupin kolmannelle kierrokselle 1992. Vuonna 2004 seura p\xc3\xa4\xc3\xa4si pelaamaan Conference Nationaliin. Kaudella 2010\xe2\x80\x932011 Crawley Town on edennyt historiansa parhaaseen FA Cup -sijoitukseen p\xc3\xa4\xc3\xa4sty\xc3\xa4\xc3\xa4n viidennelle kierrokselle. Samalla kaudella seura voitti konferenssin ja nousi kakkosliigaan sek\xc3\xa4 heti seuraavalla kaudella ykk\xc3\xb6sliigaan.'